Tatyana Ali. Tatyana Marisol Ali — amerikalik aktrisa va qoʻshiqchi, 1990-yildan 1996-yilgacha NBC telekanali suratga olgan „"he Fresh Prince of Bel-Air"“ sitcomidagi Ashley Banks roli bilan tanilgan. U TV One tomonidan ishlangan "Love That Girl" serialida Tyana Jones rolini ijro etadi. 2007-yildan 2013-yilgacha CBS teleserialida "The Young and the Restless" serialida Roxanne rolini ijro etgan. Yoshligi. Tatyana New Yorkning Shimoliy Bellmor shahrida tugʻilgan. Sheriff va Sonia Alilar oilasining toʻngʻich farzandi. U kelib chiqishi afrikalik va hindistonlik boʻlib, hind-trinidadlik otasi va afro-panamalik onasidan tugʻilgan. Faoliyati. 1985-yilda 6 yoshli Tatyana oʻzining aktyorlik faoliyatini PBS suratga olgan bolalar uchun moʻljallangan "Sesame Street" dasturida doimiy ijrochi sifatida boshlaydi. U, shuningdek, „"Star Search“"ning ikkita epizodida paydo boʻldi, ulardan birida Marvin Gaye va Tammi Terrellning „Ainʼt No Mountain High Enough“ hitlarida ishtirok etadi. U 1990-yilda NBC telekompaniyasining „"The Fresh Prince of Bel-Air“" sitkomida Ashley Banks rolini oʻynaganida oʻzining muvaffaqiyatiga erishishni boshlaydi, bu rolni 1990-yildan 1996-yillar oraligʻida suratga olingan serialda ijro etadi. 2011-yilda Tatyana Los Angelasdagi the Caribbean Heritage Organization tashkilotining „Living Legacy Award“ mukofotiga sazovor boʻladi. 2016-yil iyul oyida Ali Warner Brosni sudga beradi, chunki u 2012-yil dekabr oyida kontseptsiyani taqdim etganidan keyin kompaniya uning „"The Real"“ shousi gʻoyasini oʻgʻirlaganini daʼvo qiladi. Ish 2017-yil fevral oyida tugatiladi. Shaxsiy hayoti. U 1995-yildan 1998-yilgacha teleaktyor Jonathan Brandis bilan uchrashib yurgan. Tatyana Harvard universitetida tahsil olish davomida, 2002-yilda afro-amerikalik tadqiqotlar va hukumat boʻyicha sanʼat bakalavriatini tamomlaydi. 2015-yil 3-fevralda efirga uzatilgan "The Chase" show koʻrsatuvining mashhur nashrida Tatyana oʻzining asosiy yoʻnalishi siyosatshunoslik ekanligini taʼkidlaydi. U Barack Obamaning 2008-yilgi prezidentlik kampaniyasining matbuot kotibi sifatida Qoʻshma Shtatlar boʻylab sayohat qilgan va kollejlar kampuslarida saylovchilarni roʻyxatga olish boʻlimlarini boshqargan. 2016-yil mart oyida Tatyana Stanford universiteti ingliz tili kafedrasi dotsenti doktor Von Rasberry bilan unashtirilganini maʼlum qiladi va ular birinchi farzandlarini kutayotganliklarini eʼlon qilishadi. U va Rasberry 2016-yil 17-iyulda Californianing Beverly-Hills shahrida turmush qurishadi. Er-xotinning ikki nafar oʻgʻli bor.